31.5.2023
2.
EL
Επίσημη Εφημερίδα της Ευρωπαϊκής Ένωσης
L 141/51
Στο πλαίσιο της διαδικασίας επιλογής υπηρεσιών, η αρμόδια αρχή GOVSATCOM:
α) λαμβάνει, ιεραρχεί και ανωνυμοποιεί, εφόσον χρειάζεται, τα αιτήματα παροχής υπηρεσιών των χρηστών της και τα διαβιβάζει στον κόμβο GOVSATCΟΜ· β) λαμβάνει τα αποτελέσματα των αιτημάτων από τον κόμβο GOVSATCOM και τα διαβιβάζει στους χρήστες· γ) λαμβάνει και ανωνυμοποιεί, εφόσον χρειάζεται, την επιλογή υπηρεσιών των χρηστών της και τη διαβιβάζει στον κόμβο GOVSATCOM. 3.
Όσον αφορά την ανωνυμοποίηση που αναφέρεται στην παράγραφο 2, κατά την παροχή μιας υπηρεσίας στους χρήστες, η αρμόδια αρχή GOVSATCOM ενεργεί ως μεσολαβητής σε κάθε επικοινωνία του χρήστη με τον κόμβο GOVSATCOM, ανωνυμοποιώντας συνεπώς την ταυτότητα του χρήστη.
Για την επικοινωνία, χρησιμοποιούνται κατάλληλοι διαβαθμισμένοι δίαυλοι, ανάλογα με τις ανάγκες.
Η αρμόδια αρχή GOVSATCOM μπορεί να επιλέξει να μην ανωνυμοποιήσει έναν χρήστη.
Σε αυτήν την περίπτωση, ο κόμβος GOVSATCOM καθιστά διαθέσιμη την ταυτότητα χρήστη στον πάροχο πόρων με στόχο την υποστήριξη της επιλογής, της συγκρότησης, της διαχείρισης, της συντήρησης και της αντιμετώπισης προβλημάτων της υπηρεσίας που παρέχεται στον χρήστη.
Επιπλέον, ο πάροχος πόρων μπορεί να ζητήσει την αποανωνυμοποίηση ενός χρήστη.
Στην περίπτωση αυτή, ο κόμβος GOVSATCOM διαβιβάζει αυτό το αίτημα στην αρμόδια αρχή GOVSATCOM προς αξιολόγηση. 4.
Ο κόμβος GOVSATCOM παρέχει στις αρμόδιες αρχές GOVSATCOM τις πληροφορίες που απαιτούνται για την επιλογή, την κράτηση, τη συγκρότηση και την παροχή των υπηρεσιών.
Άρθρο 5 Ιεράρχηση υπηρεσιών και επίπεδα ασφάλειας 1.
Η ιεράρχηση της παροχής υπηρεσιών πραγματοποιείται σύμφωνα με την εκτελεστική απόφαση (ΕΕ) 2023/1055.
2.
Οι χρήστες έχουν πρόσβαση στις υπηρεσίες του χαρτοφυλακίου υπηρεσιών με βάση το επίπεδο ασφαλείας τους, όπως ορίζεται στην εκτελεστική απόφαση C(2023) 3204 της Επιτροπής, της 30ής Μαΐου 2023 (3).
Άρθρο 6 Συγκέντρωση και διαθεσιμότητα υπηρεσιών για το GOVSATCOM 1.
Οι συγκεντρωμένες ικανότητες και υπηρεσίες δορυφορικής επικοινωνίας διατίθενται μέσω του χαρτοφυλακίου υπηρεσιών με τις τιμές των χαρακτηριστικών τους. 2.
Η διαθεσιμότητα υπηρεσιών στο χαρτοφυλάκιο έγκειται στην προσφορά και τη ζήτηση συγκεντρωμένων και κοινών δορυφορικών ικανοτήτων και υπηρεσιών οι οποίες αποτελούν αντικείμενο συμβάσεων προμηθειών από οντότητες που αναφέρονται στο άρθρο 64 του κανονισμού (ΕΕ) 2021/696.
Άρθρο 7 Έναρξη ισχύος Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 30 Μαΐου 2023.
Για την Επιτροπή Η Πρόεδρος Ursula VON DER LEYEN
(3) Εκτελεστική απόφαση C(2023) 3204 της Επιτροπής, της 30ής Μαΐου 2023, για τη θέσπιση των γενικών απαιτήσεων ασφάλειας του GOVSATCOM που αναφέρεται στο άρθρο 34 παράγραφος 2 του κανονισμού (ΕΕ) 2021/696 του Ευρωπαϊκού Κοινοβουλίου και του Συμβουλίου.